Ringreisi programm:1. päev -Goa - Delhi - Agra  Lend Delhisse. Peale saabumist linnaekskursioon, mille ajal näete Qutub Minari ja saate ülevaate Uus-Delhi tähtsamatest ehitistest:  presidendi paleest ja India väravast.  Hilisel pärastlõunal sõit 200 km kaugusel asuvasse Agrasse.  2. päev - Agra  Peale hommikueinet Šahh Jahani poolt oma naise mälestuseks rajatud Taj Mahali külastus.  Loe Taj Mahali kohta lisa >>>.  Seejärel tutvumine Yamuna jõekäärdu 16. sajandil rajatud  Agra kindlusega, mille rajas Šahh Jahani vanaisa Akbar Suur. Peale lõunat tutvumine vähemtuntud aga põneva Itimad ud Daulahi mausoleumiga. Arhitektuurilt marmorisse raiutud hõbedast ehtekarpi meenutav hauakamber esindab üleminekut Akbari punaselt liivakiviarhitektuurilt valgele marmorile, mida armastas Šahh Jahan. Itimad Ud Daulah on Taj Mahali eelkäija, seda on nimetatud ka beebi Mahaliks.       3. päev: Agra - Jaipur (232 km) Peale hommikusööki sõit 232 km kaugusele Jaipuri (u. 5 tundi). Teepeal külastate Fatehpur Sikrit, mis on võimsate ja rikaste kulukamaid näpuvigu.  Loe lisa >>>.  Jaipuris on kõigepealt peatus ühe India külastatavaima vaatamisväärsuse Hawal Mahali - Tuultepalee juures. Palee rajati 18. sajandi lõpul, et kuningliku pere naised saaksid võredega kaetud akende varjust jälgida tänaval toimuvat igapäevaelu jäädes ise nähtamatuks. Hoone fassaadi kaunistab 953 väikest akent, mille vahel ringlev tuuleõhk (siit ka palee nimi) hoiab hoone jahedana ka kõige kuumematel päevadel.  Peale seda külastate kuninglikku linnapaleed ja kuninglikku observatooriumi (Jantar  Mantar).    4. päev: Jaipur - Delhi - Goa  Peale varast hommikueinet tutvumine suurejoonelise Amberi kindlusega. Kindluse rajamist alustas sõjapealik Mansingh I ja viis lõpule tema järglane Jai Singh II. Kindlusesse tõusete elevandi seljas või džiibiga. Ameri kindlus asub Jaipurist 11 km kaugusel, kohas kus juba 700 aastat enne Jaipuri rajamist oli Kachhawah  valitsejate pealinn.  Loe lisa >>>.  Transfeer Jaipuri lennujaama, lend Goasse.